РЕПУБЛИКА СРБИЈА

Г Р А Д Б Е О Г Р А Д

ГРАДСКА ОПШТИНА ЛАЗАРЕВАЦ

Веће Градске општине

***Савет за пољопривреду***

II- Број: 06-231.4/2019

04.10.2019. године

Л А З А Р Е В А Ц

Савет за пољопривреду Већа градске општине Лазаревац на седници одржаној 04.10.2019. године, а у складу са Програмом коришћења средстава из буџета намењених за унапређење и развој пољопривреде на подручју градске општине Лазаревац у 2019. години II-Број: 06-19.8/2019 од 06.02.2019. године, донео је

***О Д Л У К У***

**О РАСПИСИВАЊУ *ЈАВНОГ ПОЗИВА***

***ЗА ДОДЕЛУ ПОДСТИЦАЈНИХ СРЕДСТАВА ЗА СУБВЕНЦИОНИСАНУ НАБАВКУ СЕРТИФИКОВАНОГ САДНОГ МАТЕРИЈАЛА НА ПОДРУЧЈУ ГО ЛАЗАРЕВАЦ***

***ЗА 2019. ГОДИНУ***

***Члан 1.***

Утврђује се да ће Савет за пољопривреду Већа градске општине Лазаревац доделити саднице воћа и винове лозе пољопривредним газдинствима која испуне услове Јавног позива на подручју Градске општине Лазаревац, које се баве унапређењем воћарством и виноградарством.

.

***Члан 2.***

Јавни конкурс садржи:

- област од јавног интереса која се подстиче;

- ко може бити учесник у јавном конкурсу;

- начин пријављивања на конкурс и рок за подношење пријаве и пројекта;

- обавезну документацију која се подноси за учешће на конкурсу;

- обим средстава која се додељују;

- трајање пројекта и крајњи рок реализације пројекта;

- право приговора.

***Члан 4.***

Јавни позив за доделу сертификованог садног материјала воћа и винове лозе намењених унапређењу воћарства и виноградарства на подручју ГО Лазаревац у 2019. години објављује и спроводи Комисија за утврђивање испуњености услова и доделу подстицајних средстава у области пољопривреде Савет за пољопривреду градске општине Лазаревац за 2019. годину и има задатак да:

* припреми конкурсну документацију: текст Јавног позива и образац пријаве и образац извештаја,
* огласи јавни конкурс на званичној интернет страни ГО Лазаревац ([www.lazarevac.rs](http://www.lazarevac.rs));
* испита благовременост и уредност поднетих пријава и одбаци све пријаве које нису благовремене и уредне;
* прегледа, оцени и рангира све пројекте пријављене на јавни конкурс о чему сачињава записник;
* утврди листу вредновања и рангирања пријављених пројеката на основу критеријума за вредновање, у року одређеном у јавном конкурсу који не може бити дужи од 60 дана од дана истека рока за подношење пријава;
* објави листу вредновања и рангирања на званичној интернет страни ГО Лазаревац ([www.lazarevac.rs](http://www.lazarevac.rs)). Учесници конкурса имају право увида у поднете пријаве у року од три радна дана од дана њеног објављивања и право приговора у року од осам дана од дана њеног објављивања;
* донесе одлуку о приговору, која мора бити образложена, у року од 15 дана од дана пријема приговора и
* донесе Предлог одлуке о избору пројеката у року од 30 дана од дана истека рока за подношење приговора и исту достави Савету за пољопривреду на даљу надлежност.

***Члан 5.***

Одлука о избору доноси се најкасније у року од 90 дана од дана закључења јавног позива.

Одлуку о избору донеће Савет за пољопривреду Већа градске општине Лазаревац на основу предлога одлуке о избору пројеката Комисије.

Наведена одлука ће бити објављена на званичној интернет страни ГО Лазаревац ([www.lazarevac.rs](http://www.lazarevac.rs)) и достављена сваком учеснику конкурса.

***ПРЕДСЕДНИК САВЕТА***

Александар Ракић